**ADMINISZTRÁCIÓVAL KAPCSOLATOS TUDNIVALÓK**

**2018/2019**

**Kérek minden dokumentumot az alábbi file-névvel elmenteni**: pl: Kiss Pista nevű gyermeknél


* órarend: órarendSolymosiErika
* sni-összesítő: sni-összesítőSolymosiErika
* belív: belivKissPista
* állapotfelmérés: állapotfelmérésKissPista
* egyéni fejlesztési terv: egyénifejlesztésitervKissPista
* pedagógiai vélemény: pedagógiaivéleményKissPista
* év végi szöveges értékelés: évvégiértékelésKissPista
* Órarend változása esetén a dátum is kerüljön a file nevébe: órarendSolymosiErika2017.10.01

**Külív (Tü. 356) kitöltése**

* A külív 4 évig érvényes, ezután újat kell nyitni a sajátos nevelési igényű gyermeknek.
* A külív vezetése az óvónő, illetve az osztályfőnök feladata.
* A habilitációs, rehabilitációs célú foglalkozásokat vezető pedagógusok a 2-es és 4-es pontokat töltik ki.

1. **A fedőlap kitöltésénél a következőkre kell figyelni:**

* A fedőlap alján minden tanévben megnyitjuk és lezárjuk a külívet, melyet az osztályfőnök/óvónő alá is ír.



A tanév első és utolsó napja

Óvónő/osztályfőnök neve

1. **A sajátos nevelési igény megállapításával kapcsolatos adatok**


* A sajátos nevelési igényt megállapító szakértői bizottság neve, címe megtalálható a gyermek szakértői véleményének fejlécében.
* A szakértői vélemény száma általában az első oldalon, a gyermek személyes adatai mellet található iktatási szám (ikt. sz.) névvel.
* A kiállítás időpontja a gyermek személyes adatai alatt, vagy a szakérői vélemény végén található.
* A sajátos nevelési igényt megalapozó diagnózis (megnevezés) a szakértői vélemény utolsó részében, az összegzésnél található. A megnevezés mellett egy BNO-kód is található, ezt is fel kell tüntetni a külív ezen cellájában.
* A szakértői véleményben megfogalmazott javaslatok a fejlesztésre vonatkoznak, ezeket általában a diagnózis után találjuk.
* A felülvizsgálat időpontja, megállapításai, javaslatai részt csak a felülvizsgálat után kell kitölteni!

A szakértői vélemény tartalmazza, hogy a gyermeknek melyik tanévben kell kötelező kontrollvizsgálaton részt vennie (ez nem kell feltüntetni a külívben). Ahhoz, hogy a felülvizsgálat időben megtörténhessen, az intézménynek az előző tanév június 30-áig jelezniük kell a szakértői bizottságok felé felülvizsgálati igényüket (Szakértői vélemény iránt kérelem c. dokumentum: 15/2013. (II.26.) EMMI rendelet, 1. melléklet), amelyek tartalmaznak pedagógiai és gyógypedagógiai véleményeket is.

A felülvizsgálatot követően a szakértői bizottság megküldi az új véleményt az intézménynek. Ez alapján kell a külívben kitölteni az 1. pont utolsó celláját.

1. **A tanuló fejlesztésében közreműködő pedagógus**

* Ezt a részt a fejlesztést végző pedagógus tölti ki minden tanévben!
* Nem kell feltüntetni a pedagógus nevét ennél a résznél.



igen/nem

Pl.: EGYMI


Amennyiben több intézményből is kap ellátást a gyermek ugyanabban a tanévben, azt itt mindegyik intézmény feltüntetésével tudjuk jelezni. Pl.: SOFI-EGYMI, Török Béla EGYMI

1. **A tanuló részére biztosított pedagógiai szolgáltatások**

* Ennél a résznél az osztályfőnök minden egyéb fejlesztést jelezhet, amelyet a gyermek a fejlődése érdekében kap (pl. gyógytesnevelés).

1. **A habilitációs, rehabilitációs célú foglalkozások**

* Ezt a részt a habilitációs, rehabilitációs foglalkozást vezető pedagógusok töltik ki!
* Minden tanévben új oszlopba írjuk be az adatokat, amelyeket minden szakember külön oszlopba vezessen fel!



Hónapok jelölése, amennyiben nem a teljes tanévet öleli fel a fejlesztés.

A szakember neve és végzettsége. Pl.: Kis Jolán, gyógypedagógus-logopédus